Virallinen lehti nro C 166 , 10/06/1996 s. 0172



A4-0099/96 Ehdotus neuvoston päätökseksi ohjelmasta työterveyden ja työturvallisuuden parantamiseksi muilla kuin lainsäädännöllisillä toimenpiteillä (KOM(95)0282 - C4-0386/95 - 95/0155(CNS)) Ehdotus hyväksyttiin seuraavin tarkistuksin: (Tarkistus 1) Otsikko >Alkuperäinen teksti> Ehdotus neuvoston päätökseksi ohjelmasta työterveyden ja työturvallisuuden parantamiseksi muilla kuin lainsäädännöllisillä toimenpiteillä. >EP:n äänestyksessä hyväksytty teksti> Ehdotus neuvoston päätökseksi yhteisön ohjelmasta työterveyden, työhygienian ja työturvallisuuden parantamiseksi muilla kuin lainsäädännöllisillä toimenpiteillä. (Tarkistus 2) Johdanto-osan kolmas kappale a (uusi) >EP:n äänestyksessä hyväksytty teksti> on mitä tärkeintä luoda kehittävä ja henkisesti myönteinen työympäristö, jossa ihmisten voimavaroja käytetään parhaiten hyödyksi, mikä lisää toiminnan joustavuutta ja työntekijöiden motivaatiota, (Tarkistus 3) Johdanto-osan viides kappale a (uusi) >EP:n äänestyksessä hyväksytty teksti> tietoisuuden kohottamiseksi tästä asiasta Euroopan parlamentti ehdotti 6 päivänä toukokuuta 1994 komission toiminnan yleisestä kehyksestä työterveyden, työhygienian ja työturvallisuuden alalla antamassaan päätöslauselmassa1 ohjelman luomista, jonka nimeksi tulisi Euroopan työturvallisuustoimet (SAFE), @@@@@@@@@@@@@@@ 1 EYVL C 205, 25.7.1994, s. 478 (Tarkistus 4) Johdanto-osan kymmenes kappale >Alkuperäinen teksti> Nykyisin on muita yhteisön ohjelmia ja hankkeita, jotka ovat kokonaan tai osittain olennaisia terveyden ja turvallisuuden kannalta, ja sen vuoksi on tarpeen varmistaa yhdenmukaisuus yhteisön eri toimien välillä, >EP:n äänestyksessä hyväksytty teksti> Nykyisin on muita yhteisön ohjelmia ja hankkeita, jotka ovat kokonaan tai osittain olennaisia terveyden ja turvallisuuden kannalta, ja sen vuoksi on tarpeen varmistaa yhdenmukaisuus yhteisön eri toimien välillä ja se, että toimet täydentävät toisiaan talousarvion puitteissa; (Tarkistus 5) 1 artikla >Alkuperäinen teksti> Yhteisön ohjelma muista kuin lainsäädännöllisitä toimenpiteistä työturvallisuuden ja työterveyden parantamiseksi hyväksytään viideksi vuodeksi ajalle 1 päivä tammikuuta 1996 - 31 päivä joulukuuta 2000. Ohjelmaan kuuluvat: - ohjeet ja perustiedotusaineisto, joilla edistetään yhteisön lainsäädännön asianmukaista soveltamista; tiedottamisen, opetuksen ja koulutuksen parantaminen; liitteessä I tarkoitettujen pääongelma-alueiden tutkiminen, - liitteessä II tarkoitettu SAFE-ohjelma (Euroopan työturvallisuustoimet), jonka tarkoituksena on parantaa työturvallisuutta, työhygieniaa ja työturvallisuutta erityisesti pienissä ja keskisuurissa yrityksissä >EP:n äänestyksessä hyväksytty teksti> Yhteisön ohjelma («SAFE», Euroopan työturvallisuustoimet) turvallisuuden ja terveyden parantamiseksi ja työssä esiintyvien vaarojen estämiseksi tai vähentämiseksi erityisesti pienissä ja keskisuurissa yrityksissä hyväksytään viideksi vuodeksi ajalle 1 päivä tammikuuta 1996 - 31 päivä joulukuuta 2000. (Tarkistus 6) 1 artikla a (uusi) >EP:n äänestyksessä hyväksytty teksti> 1 a artikla Ohjelman yleisenä tavoitteena on tukea Euroopan tasolla toimia, joiden tarkoituksena on työympäristön, työn organisaation ja työkäytäntöjen parantaminen - edistämällä työpaikalla esiintyvien vaarojen käytännöllisten ratkaisujen kehittämistä, - antamalla tukea työtapaturmien ja ammattitautien torjuntaan parhaiten soveltuvien käytäntöjen tunnistamiselle ja levittämiselle, - esittämällä yrityksissä tapahtuvan työterveyttä ja -turvallisuutta koskevan lainsäädännön tehokkaan soveltamisen keinoja, - edistämällä uusiin työssä esiintyviin vaaroihin liittyviä innovatiivisia lähestymistapoja, - edistämällä yhteisön lainsäädäntöä sekä työympäristöä koskevan tietoisuuden parantamiseen tähtäävää koulutusta ja opetusta. (Tarkistus 7) 2 artikla >Alkuperäinen teksti> Komissio varmistaa liitteissä I ja II tarkoitettujen toimien toimeenpanon 5 ja 6 artiklan mukaisesti läheisessä yhteistyössä jäsenvaltioiden ja työturvallisuuden, työhygienian ja työterveyden alalla toimivien laitosten ja järjestöjen välillä. >EP:n äänestyksessä hyväksytty teksti> Komissio varmistaa liitteessä II tarkoitettujen toimien toimeenpanon 5 ja 6 artiklan mukaisesti läheisessä yhteistyössä jäsenvaltioiden ja työturvallisuuden, työhygienian ja työterveyden alalla toimivien laitosten ja järjestöjen välillä. (Tarkistus 8) 3 artikla >Alkuperäinen teksti> Komissio varmistaa, että tämän ohjelman ja yhteisön muiden asianmukaisten ohjelmien ja hankkeiden yhteydessä toteutettavat yhteisön toimet ovat yhdenmukaisia ja toisiaan täydentäviä. >EP:n äänestyksessä hyväksytty teksti> Komissio varmistaa, että tämän ohjelman, yhteisön muiden asianmukaisten ohjelmien ja hankkeiden sekä Euroopan elin- ja työolojen kehittämissäätiön ja Euroopan työturvallisuus- ja työterveysviraston yhteydessä toteutettavat yhteisön toimet ovat yhdenmukaisia ja toisiaan täydentäviä siten, että talousarvion suhteen noudatetaan ehdotonta avoimuutta. (Tarkistus 9) 4 artikla >Alkuperäinen teksti> 1. Yhteisö, jäsenvaltiot, työmarkkinaosapuolet ja julkiset tai yksityiset järjestöt toteuttavat liitteessä I tarkoitetut toimet. Näiden toimien rahoitusta koskevat hakemukset on jätettävä komissiolle. >EP:n äänestyksessä hyväksytty teksti> 1. Jäsenvaltiot, työmarkkinaosapuolet ja julkiset tai yksityiset järjestöt toteuttavat liitteessä II tarkoitetut toimet. >Alkuperäinen teksti> 2. Jäsenvaltiot, työmarkkinaosapuolet ja julkiset tai yksityiset järjestöt toteuttavat liitteessä II tarkoitetut toimet. Näiden toimien rahoitusta koskevat hakemukset on jätettävä komissiolle. >EP:n äänestyksessä hyväksytty teksti> 2. Näiden toimien rahoitusta koskevat hakemukset jättävät komissiolle joko jäsenvaltioiden osoittamat toimivaltaiset viranomaiset tai ne jätetään suoraan komissiolle. Kaikista hakemuksista on lähetettävä kopiot komissiolle ja kyseisen jäsenvaltion toimivaltaiselle viranomaiselle. 3. Monenvälisten hankkeiden suhteen 1 kohdassa tarkoitetut osalliset päättävät, mikä toimivaltainen viranomainen jättää hakemuksen komissiolle. Jos hakemus kuitenkin jätetään suoraan komissiolle, kyseisen jäsenvaltion jokaiselle toimivaltaiselle viranomaiselle on toimitettava kopiot hakemuksesta. (Tarkistus 10) 5 artikla >Alkuperäinen teksti> Liitteessä I, II ja III tarkoitettujen tavoitteiden ja perusteiden mukaisesti rahoitettavat hankkeet ja myönnettävän taloudellisen tuen määrä määritetään noudattaen 6 artiklan 2 kohdassa tarkoitettua menettelyä. >EP:n äänestyksessä hyväksytty teksti> Liitteessä II ja III tarkoitettujen tavoitteiden ja perusteiden mukaisesti rahoitettavat hankkeet ja myönnettävän taloudellisen tuen määrä määritetään noudattaen 6 artiklassa tarkoitettua menettelyä. Yhteisön rahoitusosuus on - yleensä enintään 60 prosenttia, - enintään 90 prosenttia pienille ja keskisuurille yrityksille, jotka työllistävät vähemmän kuin 50 henkilöä. Osana tätä ohjelmaa rahoitettavien hankkeiden yhteydessä on otettava huomioon maantieteellinen tasapaino. (Tarkistus 11) 6 artiklan ensimmäinen kappale >Alkuperäinen teksti> Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. >EP:n äänestyksessä hyväksytty teksti> Tämän vaikuttamatta työturvallisuuden, työhygienian ja työterveyden neuvoa- antavan komitean tehtävään, komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. (Tarkistus 12) 6 artiklan ensimmäinen kappale a (uusi) >EP:n äänestyksessä hyväksytty teksti> Komitean kokoukset ovat periaatteessa yleisölle avoimia, jollei tehdä päinvastaista, asianmukaisesti perusteltua, hyvissä ajoin julkaistua päätöstä. Komitea julkaisee esityslistat kaksi viikkoa ennen kokouksia. Se laatii julkisen rekisterin, johon kirjataan sen jäsenten ilmoittamat etuisuudet. (Tarkistus 13) 6 artikla a (uusi) >EP:n äänestyksessä hyväksytty teksti> 6 a artikla Komissio voi kuulla 6 artiklassa tarkoitettua komiteaa kaikista kysymyksistä, jotka liittyvät tämän päätöksen soveltamiseen. Tällaisessa kuulemisessa komitean työhön osallistuu tarkkailijana kaksi työnantajajärjestöjen edustajaa ja kaksi työntekijäjärjestöjen edustajaa, jotka nimittää komissio työturvallisuuden, työhygienian ja työterveyden neuvoa-antavan komitean työnantajajärjestöjä ja ammattiliittoja edustavien jäsenryhmien ehdotusten pohjalta. Tarkkailijoilla on oikeus vaatia, että heidän kantansa merkitään komitean kokousten pöytäkirjaan. (Tarkistus 14) 8 artiklan 1 kohdan ensimmäinen kappale a (uusi) >EP:n äänestyksessä hyväksytty teksti> Komissio perustaa, tarvittaessa Euroopan työturvallisuus- ja työterveysviraston avustuksella, tiedotuspisteen pienille ja keskisuurille yrityksille ja muille hakijaorganisaatioille antaakseen käytännön neuvoja hankkeita koskevien ehdotusten muotoilua ja kehittämistä varten. Tiedotuspisteestä saa yksityiskohtaista tietoa terveyden ja turvallisuuden alan paikallisista ja kansallisista yhteyksistä. Se tarjoaa myös puhelinneuvontaa ja täydellisen on- line-palvelun. (Tarkistus 15) 8 artiklan 1 kohta a (uusi) >EP:n äänestyksessä hyväksytty teksti> 1a) Komissio kehittää vakioidut perusteet tässä ohjelmassa toteutettujen toimien tulosten levittämiseen. Nämä perusteet sisältävät suuntaviivat - hankkeiden tulosten tunnetuksi tekemiselle lehdistölle, työnantajille, työntekijöille ja muille kiinnostuneille, - valittujen edustajien osallistumiselle tulosten tunnetuksi tekemiseen. - Euroopan työturvallisuus- ja työterveysvirastoa voidaan kuulla näiden perusteiden kehittämisestä. (Tarkistus 16) 8 artiklan 2 kohta >Alkuperäinen teksti> 2. Komissio toimittaa Euroopan parlamentille, neuvostolle ja talous- ja sosiaalikomitealle välikertomuksen toteutetuista toimista sekä kokonaiskertomuksen 31 päivään joulukuuta 2001 mennessä. >EP:n äänestyksessä hyväksytty teksti> 2. Komissio arvioi objektiivisesti ohjelman tulokset ulkoisten järjestöjen, tarvittaessa myös Euroopan työturvallisuus- ja työterveysviraston, avustuksella. Näiden havaintojen perusteella komissio toimittaa 30. kesäkuuta 1998 mennessä Euroopan parlamentille, neuvostolle ja talous- ja sosiaalikomitealle sekä työturvallisuuden, työhygienian ja työterveyden neuvoa-antavalle komitealle toteutettavia toimia käsittelevän välikertomuksen, johon sisältyy yksityiskohtainen tutkimus vastuualueista ja asianomaisten erityisvirastojen toteuttamista toimista, sekä 30. kesäkuuta 2001 mennessä kokonaiskertomuksen, jossa esitettävistä arvioista käy ilmi ohjelman vaikutus niihin rakenteisiin ja väestöryhmiin, joihin se on kohdistettu. (Tarkistus 17) LIITE I >Alkuperäinen teksti> LIITE I >EP:n äänestyksessä hyväksytty teksti> Poistetaan. (Tarkistus 18) LIITE II >Alkuperäinen teksti> SAFE-ohjelma (Euroopan työturvallisuustoimet), jonka tarkoituksena on parantaa työturvallisuutta, työhygieniaa ja työterveyttä erityisesti pienissä ja keskisuurissa yrityksissä. (1996 - 2000) 1.1. SAFE-ohjelman (Euroopan työturvallisuustoimet) avulla tuetaan käytännönläheisiä hankkeita, joiden tarkoituksena on esitellä: - erityisesti työturvallisuutta, työhygieniaa ja työterveyttä koskevien työolosuhteiden parannusten edistämistä erityisesti pienissä ja keskisuurissa yrityksissä, - työturvallisuutta ja työterveyttä koskeviin asenteisiin vaikuttavien työkäytäntöjen organisaation parantamista työtapaturmien ja ammattitautien vähentämiseksi. 1.2. Yksi SAFE-ohjelman tavoitteista on näin ollen tukea käytäntöjä, joiden tarkoituksena on parantaa työolosuhteita, työn organisaatiota ja työkäytäntöjä ja jotka liittyvät tiettyyn työturvallisuuteen ja työturvallisuuteen vaikuttavaan ongelmaan, työtapaturmien ja/tai ammattitautien torjumisessa käytettävien parhaiden käytäntöjen esittelyyn tai tapoihin ja keinoihin noudattaa tehokkaasti yhteisön lainsäädäntöä yksittäisissä yrityksissä. 1.3. Tämän vuoksi SAFE-ohjelmalla tuetaan myös sellaisten esimerkkityöpaikkojen kehittymistä, joilla on kehitetty käytännöllisiä ratkaisuja työpaikoilla esiintyvien vaarojen välttämiseksi ja jotka toimivat malleina niille, jotka haluaisivat muuttaa olemassa olevia työpaikkoja tai suunnitella uusia. Sen avulla edistetään myös innovatiivisia lähestymistapoja uusiin tai erityisen riskialttiisiin aloihin edistämällä joko turvallisen ja/tai puhtaan teknologian tai muiden innovatiivisten toimenpiteiden käyttöä. 1.4. Lisäksi tuetaan sellaisia opetuksen ja koulutuksen erityishankkeita, joiden tarkoituksena on parantaa tietoa yhteisön lainsäädännöstä ja tietoisuutta työympäristöstä. 1.5. SAFE-ohjelmassa tarkastellaan myös eurooppalaisten järjestöjen sekä yksittäisten yritysten, työntekijöiden tai työntekijöiden laatimia hankkeita. Tällaisten hankkeiden olisi tarjottava neuvontaa sellaisia päätöksiä varten, joita sovelletaan toiminnan kaikilla aloilla erityisesti, jos niitä toteutetaan useammassa kuin yhdessä jäsenvaltiossa. >EP:n äänestyksessä hyväksytty teksti> Toimet työturvallisuus- ja työterveysstandardien parantamiseksi erityisesti pienissä ja keskisuurissa yrityksissä (1996 - 2000) Ohjelmalla tuetaan käytännön hankkeita, jotka on tarkoitettu parantamaan työympäristöä työntekijöiden turvallisuuden ja terveyden parantamiseksi 1 a artiklassa asetettujen yleisten päämäärien mukaisesti. Erityisesti siinä tuetaan hankkeita, jotka liittyvät yhteen tai useampaan seuraavista kohdista: 1. Sellaisten mallityöpaikkojen kehittäminen, joilla on kehitetty käytännöllisiä ratkaisuja työpaikalla esiintyviin vaaroihin ja jotka voivat toimia esimerkkinä; 2. Tiedotukseen, opetukseen ja koulutukseen liittyvät aloitteet, joiden tarkoituksena on parantaa tietoa terveys- ja turvallisuuslainsäädännöstä ja tietoisuutta työturvallisuudesta ja työterveydestä; 3. Hankkeet, joilla annetaan ohjausta turvallisuus- ja terveystoimenpiteistä, jotka liittyvät yhteen tai useampaan toiminta-alaan, erityisesti useammassa kuin yhdessä jäsenvaltiossa; 4. Innovatiiviset lähestymistavat uusiin vaara-alueisiin tai erittäin vaarallisiin toimiin, mukaan lukien turvallisten ja/tai puhtaiden teknologioiden käyttö. (Tarkistus 19) LIITE III, I kohta >Alkuperäinen teksti> I. Yleiset perusteet Valittavaksi soveltuvien hankkeiden on täytettävä kaikki seuraavat perusteet: - niillä on oltava hyvä kannattavuussuhde, - ne luovat eurooppalaista lisäarvoa Euroopan tasoisen kestävän kerrannaisvaikutuksen avulla, - niissä näkyy tehokas ja tasapainoinen yhteistyösuhde eri toimijoiden välillä seuraavilla tasoilla: * projektien suunnittelu, * projektien toteutus, * taloudellinen osanotto. >EP:n äänestyksessä hyväksytty teksti> I. Yleiset perusteet Yhteisön tukeen soveltuvien hankkeiden on täytettävä kaikki seuraavat perusteet: 1. ne luovat eurooppalaista lisäarvoa, 2. niiden on vastattava pienten ja keskisuurten yritysten tarpeita, 3. niillä on oltava hyvä kannattavuussuhde, 4. niissä määritellään odotettavissa olevat tulokset ja niiden mittausperusteet, 5. niissä pyritään tuloksiin, joita voidaan hyödyntää muuallakin, 6. niissä määritellään näiden tulosten levittämistavat, 7. niiden on vältettävä kansallisella tasolla toteutettujen hankkeiden toistaminen, 8. niiden on osoitettava, että hankkeeseen osallistuvat kumppanit ovat sitoutuneet antamaan siihen varoja, 9. niiden on osoitettava yhteisön rahoituksen tarpeellisuus. (Tarkistus 28) LIITE III, II kohta >Alkuperäinen teksti> II. Arviointiperusteet Ensisijalle asetetaan hankkeet, jotka täyttävät mahdollisimman hyvin seuraavat perusteet. Hankkeiden olisi: - myötävaikutettava tapaturmien ja ammattitautien syiden estämiseen pikemmin kuin niiden vaikutusten korjaamiseen, - helpotettava työturvallisuuden ja työterveyden jatkuvaa sisällyttämistä yritysten johtamiseen ja tuotteiden laatujärjestelmiin, - edistettävä innovatiivisten kokeilujen siirtoa ja hyödyntämistä eurooppalaisella tasolla, - edistettävä sosiaalista vuoropuhelua, - edistettävä jatkuvia ponnistuksia pikemmin kuin tulosten määrää, - edistettävä innovaatiota ja yrittäjyyttä erityisesti erityisen riskialttiissa toiminnassa, - tuettava käytännönläheisten ratkaisujen kehittämistä työpaikan vaaroihin, - tuettava yhteistyötä yritysten välillä, - tuettava tiedonvaihdon, opetuksen ja koulutuksen parantamista, - myötävaikutettava myös niiden toimintaohjelmien ja yhteisön politiikkojen toteuttamiseen, jotka koskevat: * jatkuvaa oppimista, * tasavertaisia mahdollisuuksia, * vammaisten yhdistämistä muuhun työvoimaan, * pitkäaikaistyöttömien uudelleentyöllistämistä, * yhteisölle tapahtuvien tapaturmien estämistä (kotona, urheilussa, teillä...) * alakohtaisia politiikkoja (määritellään myöhemmin), * muita ohjelmia tai politiikkoja (määritellään myöhemmin). >EP:n äänestyksessä hyväksytty teksti> II. Muut perusteet Etusijalle asetetaan toimet, jotka täyttävät yhden tai useamman seuraavista perusteista: 1. niiden on myötävaikutettava tapaturmien ja terveysriskien estämiseen (pikemmin kuin niiden vaikutusten korjaamiseen) ja edistettävä mielenterveyden suojaamista, 2. niiden on edistettävä innovaatiota erityisesti erityisen riskialttiissa toiminnassa, 3. niiden on oltava luonteeltaan innovatiivisia, 4. niiden on tuettava käytännönläheisten ratkaisujen kehittämistä työpaikan vaaroihin, 5. niiden on suuntauduttava todistettuihin vaaroihin, jotka joko koskevat jo tai tulevat mahdollisesti koskemaan työntekijöitä, ja niiden vaikutusten on oltava näiden vaarojen huomattava väheneminen, 6. niiden on osoitettava todennäköiset hyötynsä myös hankkeen päättymisen jälkeen, esimerkiksi liittämällä terveys ja turvallisuus hallintokäytäntöihin, 7. niiden on edistettävä sosiaalista vuoropuhelua ja tuettava yhteistyötä yritysten välillä, 8. niiden on myötävaikutettava myös niiden toimintaohjelmien ja yhteisön politiikkojen toteuttamiseen, jotka koskevat: * jatkuvaa oppimista, * tasavertaisia mahdollisuuksia, * vammaisten yhdistämistä muuhun työvoimaan, * pitkäaikaistyöttömien uudelleentyöllistämistä, * yhteisölle tapahtuvien tapaturmien estämistä (kotona, urheilussa, teillä...) * alakohtaisia politiikkoja (määritellään myöhemmin), * muita ohjelmia tai politiikkoja (määritellään myöhemmin). Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi ohjelmasta työterveyden ja työturvallisuuden parantamiseksi muilla kuin lainsäädännöllisillä toimenpiteillä (KOM(95)0282 - C4-0386/95 - 95/0155(CNS)) (Kuulmemismenettely) Euroopan parlamentti, joka - ottaa huomioon komission ehdotuksen neuvostolle KOM(95)0282 - 95/0155(CNS) ((EYVL C 262, 7.10.1995, s. 18)), - neuvoston kuultua sitä EY:n perustamissopimuksen 235 artiklan mukaisesti (C4-0386/95), - ottaa huomioon työjärjestyksensä 58 artiklan, - ottaa huomioon sosiaali- ja työllisyysasiain valiokunnan mietinnön sekä budjettivaliokunnan, oikeusasioita ja kansalaisten oikeuksia käsittelevän valiokunnan ja ympäristö-, terveys- ja kuluttajansuojavaliokunnan lausunnot (A4-0099/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.